32006D0292
L 107/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 април 2006 година
за изменение на Решение 2004/639/ЕО относно Хърватска
(нотифицирано под номер C(2006) 1541)
(текст от значение за ЕИП)
(2006/292/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 88/407/ЕИО на Съвета от 14 юни 1988 г. за определяне на здравните изисквания за животни при внос и търговия в рамките на Общността на дълбоко замразена сперма от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 2004/639/ЕО на Комисията от 6 септември 2004 г. за установяване на условията за внос на сперма от домашни животни от рода на едрия рогат добитък (2) определя, inter alia, списък с имената на трети страни, от които може да бъде внасяна семенна течност.
(2)
Хърватска следва да бъде добавена към този списък с имена на трети страни, от които е разрешен вносът, в светлината на постигнатото от нея във връзка със здравеопазването при животните.
(3)
В тази връзка Решение 2004/639/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2004/639/ЕО се заменя в текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 12 април 2006 година.